
                                             R O M Â N I A

                                         JUDEȚUL HUNEDOARA

                                              COMUNA VEŢEL

Veţel, str. Mihai Eminescu, nr. 256, jud. Hunedoara, cod 337525

Tel.: 0254 237 733; Fax: 0254 237 847

E-mail: contact@primaria-vetel-hd.com[image: image3.jpg]



Nr. 3101 / 28.08.2026


ANUNȚ
În conformitate cu H.G. nr. 1336/08.11.2022, Comuna Vețel, organizează în data de: 22.09.2026 concursul pentru ocuparea următoarelor posturi contractuale vacante de execuție din aparatul  de specialitate al Primarului Comunei Vețel.
I. Numărul, denumirea şi nivelul posturilor scoase la concurs, structurile în cadrul cărora se află acestea, precum şi perioada şi durata timpului de lucru.

Două posturi în cadrul Compartimentului Asistență Socială și Relații cu Publicul, din aparatul  de specialitate al Primarului Comunei Vețel:
- 1 post de șofer, treapta II, pe perioadă nedeterminată, 8 h/zi;

- 1 post de muncitor necalificat, pe perioadă nedeterminată, 8 h/zi, 
II. Documentele solicitate candidaţilor pentru întocmirea dosarului de concurs și  locul de depunere a dosarului de concurs.
Dosarul de concurs se depune la Registratura Primăriei comunei Veţel – Judeţul Hunedoara şi va conţine  următoarele documente:

II.1. Pentru postul de șofer:
a) formular de înscriere la concurs, conform modelului atașat anunțului;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.

j) permis categoria B mai vechi de trei ani
II.2. Pentru postul de muncitor necalificat:
a) formular de înscriere la concurs, conform modelului atașat anunțului;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.

Modelul orientativ al adeverinţei menţionate la alin. (1) lit. e) este prevăzut în anexa nr. 3. Din H.G. nr. 1336/08.11.2022.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

 Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.

 Certificatul de cazier judiciar sau, după caz, extrasul de pe cazierul judiciar  poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

Îndeplinirea condițiilor de participare este obligatorie pentru înscrierea la concurs.

Fiecare probă este eliminatorie, punctajul minim ce trebuie obținut la fiecare probă este de 50 puncte.

Dosarul de concurs se depune la Registratura Primăriei comunei Veţel - Judeţul Hunedoara.
III. CONDIŢII DE PARTICIPARE LA CONCURS PE CARE TREBUIE SĂ LE ÎNDEPLINEASCĂ FIECARE CANDIDAT:

III.1 CONDIŢII GENERALE DE PARTICIPARE LA CONCURS:

Candidaţii trebuie să îndeplinească condiţiile generale prevăzute de art. 15 din H.G. nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

III..2 CONDIȚII SPECIFICE DE PARTICIPARE LA CONCURS
III.2.1. Condiţii specifice de participare pentru postul de Șofer:

- studii: liceale sau profesionale;

- permis de conducere categoria B.

- Aviz psihologic;

- vechime în muncă necesară: minim 3 ani .

- deținere permis de conducere categoria B de cel puțin 3 ani.

Concursul constă din probă scrisă şi interviu.

III.2.2 Condiţii specifice de participare pentru de muncitor necalificat:

- studii:gimnaziale;

- vechime  necesară: nu este cazul;

- disponibilitate pentru program de lucru în ture (8 ore/zi).
Concursul constă din probă scrisă şi interviu.

Îndeplinirea condițiilor de participare este obligatorie pentru înscrierea la concurs.

Fiecare probă este eliminatorie, punctajul minim ce trebuie obținut la fiecare probă este de 50 puncte.

IV. BIBLIOGARFIA ȘI TEMATICA:

iv.1 BIBLIOGARFIA ȘI TEMATICA pentru ocuparea postului de șofer: 

I. BIBLIOGRAFIE
1. Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;

2. Hotărârea Guvernului nr. 1391/2006 pentru aprobarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, cu modificările și completările ulterioare;

3. Ordonanța de urgență a Guvernului nr. 57/2019 privind Codul administrativ, cu modificările și completările ulterioare – Partea a VI-a, Titlul III: Personalul contractual din autoritățile și instituțiile publice;

4. Legea nr. 319/2006 a securității și sănătății în muncă, cu modificările și completările ulterioare;

5. Legea asistenței sociale nr. 292/2011, cu modificările și completările ulterioare – Capitolul VI: Personalul din sistemul de asistență socială.

II. TEMATICĂ
1. Reguli de circulație și siguranță rutieră (conform OUG nr. 195/2002 și HG nr. 1391/2006):
· Obligațiile și interdicțiile conducătorilor de vehicule în timpul deplasării pe drumurile publice;

· Reguli generale de circulație: viteza și distanța dintre vehicule, prioritatea de trecere, depășirea, oprirea, staționarea și parcarea;

· Semnificația mijloacelor de semnalizare rutieră (indicatoare, marcaje, semnalele polițistului ruter);

· Obligațiile șoferului în caz de accident de circulație sau în situații de defecțiuni tehnice ale autovehiculului;

· Contravenții, infracțiuni și cazurile de reținere a permisului de conducere ori a certificatului de înmatriculare.

2. Statutul juridic și normele de conduită ale angajatului (conform OUG nr. 57/2019):
· Drepturile și obligațiile personalului contractual din administrația publică locală;

· Normele de conduită profesională și etică aplicabile personalului contractual;

· Răspunderea juridică și regimul disciplinar al personalului contractual.

3. Specificul activității în compartimentul de asistență socială (conform Legii nr. 292/2011):
· Obligațiile personalului contractual care activează în sistemul de asistență socială;

· Păstrarea confidențialității, a secretului profesional și respectarea demnității beneficiarilor de servicii sociale.

4. Securitatea muncii și exploatarea tehnică a autovehiculului (conform Legea nr. 319/2006 și normelor tehnice):
· Obligațiile lucrătorilor privind securitatea și sănătatea în muncă (SSM);

· Verificarea tehnică zilnică a autovehiculului înainte de plecarea în cursă (sisteme de frânare, direcție, lumini, nivel de fluide);

· Întocmirea, completarea și justificarea foilor de parcurs și a documentelor aferente transportului.

iv.2 BIBLIOGARFIA ȘI TEMATICA pentru ocuparea postului de muncitor necalificat


I. BIBLIOGRAFIE

1. Ordonanța de urgență a Guvernului nr. 57/2019 privind Codul administrativ, cu modificările și completările ulterioare (Partea a VI-a, Titlul III: Personalul contractual din autoritățile și instituțiile publice – Capitolul II: Drepturi și obligații, Capitolul V: Răspunderea juridică și regimul disciplinar).
2. Legea nr. 319/2006 a securității și sănătății în muncă, cu modificările și completările ulterioare (Capitolul IV: Obligațiile lucrătorilor).
3. Legea nr. 307/2006 privind apărarea împotriva incendiilor, cu modificările și completările ulterioare (Secțiunea a 2-a: Obligațiile utilizatorului și salariatului).
4. Legea asistenței sociale nr. 292/2011, cu modificările și completările ulterioare (Extras privind respectarea demnității umane, secretului profesional și păstrarea confidențialității în relația cu beneficiarii de măsuri de asistență socială).

II. TEMATICĂ

1. Drepturi, obligații și disciplină la locul de muncă (cf. OUG nr. 57/2019)

Drepturile și obligațiile generale ale personalului contractual din administrația publică locală.

· Norme elementare de conduită și comportament în relația cu cetățenii și cu ceilalți angajați ai instituției.
· Abaterile disciplinare și sancțiunile aplicabile în caz de nerespectare a programului sau a sarcinilor de serviciu.

2. Securitatea muncii și prevenirea incendiilor (cf. Legii nr. 319/2006 și Legii nr. 307/2006)

· Obligațiile lucrătorului privind securitatea și sănătatea în muncă (utilizarea corectă a echipamentului, evitarea riscurilor de accidentare la locul de muncă).

· Reguli de bază privind prevenirea incendiilor și utilizarea mijloacelor de primă intervenție (stingătorul de incendiu).

· Modul de acțiune și conduita în caz de urgență, accident de muncă sau incendiu.

3. Specificul activității în cadrul compartimentului de asistență socială (cf. Legii nr. 292/2011)

· Păstrarea confidențialității cu privire la datele, identitatea și situația persoanelor defavorizate (bătrâni, copii, familii cu venituri mici).

· Comportamentul etic, respectul și empatia datorate beneficiarilor de asistență socială în timpul acțiunilor din teren sau la sediu.

4. Reguli de executare a lucrărilor și gospodărire

· Manipularea, încărcarea, descărcarea și transportul în siguranță al materialelor, produselor sau ajutoarelor sociale (pachete cu alimente, îmbrăcăminte, produse de igienă).

· Întreținerea curățeniei, igienei și ordinii la sediul compartimentului, în magaziile de depozitare sau în spațiile destinate beneficiarilor.

· Utilizarea corectă, întreținerea și păstrarea în bune condiții a uneltelor, inventarului și materialelor primite pentru îndeplinirea sarcinilor.

V. CALENDAR
CALENDARUL DE DESFĂȘURARE A CONCURSULUI (Calculat în zile lucrătoare, conform prevederilor HG nr. 1336/2022):

· Publicarea anunțului de concurs: 31 august 2026

· Perioada de depunere a dosarelor de înscriere: 31 august 2026 – 15 septembrie 2026 (până la ora 16:00)

· Selecția dosarelor de înscriere - max. 2 zile lucrătoare

· Afișarea rezultatelor selecției dosarelor: în cel mult o zi lucrătoare de la finalizarea etapei de selecție
· Depunerea contestațiilor la selecția dosarelor în maximum o zi lucrătoare de la data afișării
· Soluționarea și afișarea contestațiilor în maximum o zi lucrătoare de la expirarea termenului de depunere a contestațiilor
· Proba scrisă (Test grilă - min. 15 zile lucrătoare de la publicare): 22 septembrie 2026, ora 10:00

· Afișarea rezultatelor la proba scrisă în maximum o zi lucrătoare de la data probei scrise
· Depunerea contestațiilor la proba scrisă în maximum o zi lucrătoare de la afișarea rezultatelor
· Soluționarea și afișarea contestațiilor la proba scrisă: în maximum o zi lucrătoare de la depunerea contestațiilor
· Proba Interviu în maximum 4 zile lucrătoare de la proba scrisă

· Afișarea rezultatelor la proba interviu în maximum o zi lucrătoare de la proba interviu
· Depunerea contestațiilor la proba interviu în maximum o zi lucrătoare de la afișarea rezultatelor la proba interviu
· Soluționarea și afișarea rezultatelor contestațiilor la proba interviu: în maximum o zi lucrătoare de la depunerea contestațiilor la proba interviu
· Afișarea rezultatelor finale ale concursului: în maximum o zi lucrătoare de la expirarea termenului de soluționare a contestațiilor pentru ultima probă.
APROBAT,
PRIMAR
CAPȘA GHEORGHE
